**Republica Moldova**

**GUVERNUL**

**HOTĂRÎRE** Nr. \_\_\_\_\_\_

din \_\_\_\_\_\_\_\_\_\_\_\_\_\_\_\_\_\_

**privind finanţarea lucrărilor de renovare a instituţiilor de învăţămînt primar şi secundar general din subordinea autorităţilor publice locale în anul 2015**

În temeiul articolului 3 alineatul (2) din Legea bugetului de stat pe anul 2015 nr.72 din 12 aprilie 2015 (Monitorul Oficial al Republicii Moldova, 2015, nr.102-104, art.171 şi în scopul finanţării lucrărilor de renovare a instituţiilor de învăţămînt primar şi secundar general din subordinea autorităţilor publice locale, Guvernul HOTĂRĂŞTE:

1. Ministerul Finanţelor va aloca autorităţilor publice mijloacele prevăzute în bugetul de stat pentru aceste scopuri, în sumă de 38 089,64 mii lei, conform anexei nr.1.
2. Ministerul Educației va propune completarea anexei nr.1, în limita bugetului aprobat în legea bugetului de stat pentru anul 2015, odată cu finalizarea documentelor de proiectare pentru fiecare instituție de învățămînt în parte.
3. Finanţarea cheltuielilor din contul mijloacelor repartizate conform anexei nr.1 pentru autorităţile publice locale se va efectua de către Ministerul Finanţelor, în baza solicitărilor de finanţare prezentate de Ministerul Educaţiei, conform formularului din anexa nr. 2.
4. Plăţile anticipate de pînă la 10% din valoarea contractului se vor efectua cu completarea formularului din anexa nr. 2
5. Drepturile şi obligaţiile părţilor implicate în executarea lucrărilor de renovare vor fi specificate în contractul trilateral încheiat între Ministerul Educaţiei, autoritatea administraţiei publice locale şi agentul economic.
6. Ministerul Educaţiei, în calitate de investitor, va asigura:
7. desfăşurarea procedurii de achiziţii publice a serviciilor de proiectare, supraveghere tehnică şi supraveghere de autor, verificarea proiectelor, precum şi a lucrărilor de reconstrucţie şi/sau reparaţie capitală, conform legislaţiei în vigoare;
8. suportul tehnic privind proiectarea şi executarea lucrărilor de reconstrucţie în corespundere cu standardele de calitate în educaţie;
9. efectuarea vizitelor la obiectele în reconstrucţie pentru monitorizarea calităţii şi respectarea graficelor de execuţie a lucrărilor;
10. coordonarea modificărilor de proiect apărute pe parcursul executării lucrărilor;
11. participarea în comisiile de recepţie a lucrărilor;
12. semnarea contractelor de reconstrucție și/sau reparație capitală, servicii de proiectare, supraveghere de autor şi supraveghere tehnică și verificarea proiectelor;
13. finanţarea serviciilor prestate de proiectare, supraveghere de autor, supraveghere tehnică și verificarea proiectelor, pe măsura recepţionării documentelor justificative;
14. prezentarea solicitărilor de finanţare către Ministerul Finanţelor, în baza recepţionării lucrărilor de renovare executate și/ sau pentru efectuarea plăților anticipate;
15. asigurarea utilizării conform destinaţiei a mijloacelor alocate, în conformitate cu punctul 1 al prezentei hotărîri;
16. elaborarea rapoartelor trimestriale privind finanţarea resurselor alocate, cu informarea Guvernului şi plasarea acestora pe pagina web a ministerului;
17. alte măsuri în conformitate cu articolul 22 al Legii nr.721-XIII din 2 februarie 1996 privind calitatea în construcţii (Monitorul Oficial al Republicii Moldova, 1996, nr. 25, art. 259), cu modificările şi completările ulterioare.
18. Autorităţile administraţiei publice locale, în calitate de beneficiari:
19. vor participa la desfăşurarea procedurilor de achiziţii publice;
20. vor participa în comisiile de recepție a lucrărilor;
21. vor efectua vizite la obiectele de construcție, reconstrucție și/sau reparație capitală pentru monitorizarea calității și respectarea graficelor de execuție a lucrărilor;
22. vor sesiza Ministerul Educaţiei asupra defectelor, neconformităţilor şi neconcordanţelor identificate pe parcursul execuţiei lucrărilor;
23. vor asigura examinarea, semnarea şi transmiterea către Ministerul Educaţiei, în termen de 3 zile lucrătoare, a proceselor-verbale de recepţie a lucrărilor executate;
24. vor efectua plata pentru lucrările executate în termen de 2 zile lucrătoare de la data recepţionării transferului de la bugetul de stat.
25. Controlul asupra executării prezentei hotărîri se pune în sarcina Ministerului Educaţiei.

**PRIM-MINISTRU**

**Contrasemnează:**

**Ministrul educaţiei**

**Ministrul finanţelor**

Anexa nr. 1

la Hotărîrea Guvernului nr. \_\_\_\_

din \_\_\_\_\_\_\_\_\_\_\_\_\_\_\_\_\_\_

**REPARTIZAREA MIJLOACELOR FINANCIARE**

**Pe tipuri de lucrări prestate pentru renovarea instituţiilor de învăţămînt primar**

**și secundar general din subordinea autorităților publice locale**

| **Autoritatea publică, obiectul** | **Suma**  **(mii lei)** | **Descrierea lucrărilor** |
| --- | --- | --- |
| 1. Autoritățile publice locale: |  |  |
| * 1. Primăria s. Țibirica, r-nul Călărași, Liceul Teoretic Țibirica | 681,97 | Construcția cazangeriei pe gaze naturale și reparația capitală a sistemului de încălzire |
| * 1. Primăria s. Vărzărești, r-nul Nisporeni, Liceul Teoretic „Alexandru cel Bun” | 4 300,00 | Izolarea termică a pereților, renovarea acoperișului și izolarea termică a acestuia, reparația sistemului de ventilare |
| * 1. Primăria s. Sărătenii Vechi, r-nul Telenești, Liceul Teoretic „V.Anestiade” | 887,63 | Reparația sistemului interior de canalizare al blocurilor sanitare și a rețelelor exterioare de canalizare, reabilitarea rețelelor electrice în blocuri sanitare |
| * 1. Consiliul raional Căuşeni, Liceul Teoretic „Meşterul Manole” | 7 200,00 | Reparația acoperișului și izolarea termică acestuia.Izolarea termică a pereților. |
| * 1. Primăria s.Gotești r-nul Cantemir, Liceul Teoretic „V.Pîrvan „ | 1 694,04 | Construcția cazangeriei autonome pe gaze naturale |
| 1. Ministerul Educației | 23 326.00 | Servicii de proiectare, control de auor, verificarea proiectelor și supraveghere tehnică a construcțiilor |
| **TOTAL:** | **38 089,64** |  |

Anexa nr. 2

la Hotărîrea Guvernului nr. \_\_\_\_

din \_\_\_\_\_\_\_\_\_\_\_\_\_\_\_\_

**Solicitare de finanțare a lucrărilor de renovare a instituțiilor**

**de învățămînt primar și secundar general**

**nr.\_\_\_\_\_\_\_\_\_ din data \_\_\_\_\_\_\_\_\_\_**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.**  **d/o** | **Denumirea autorității publice locale** | **Codul\*** | | | | | | | **Suma (lei)** |
| **autorității publice** | **grupei principale** | **grupei** | **tipului** | **articolului** | **alineatului** | **obiectului** |
| A | 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

\*Se vor utiliza codurile Clasificației bugetare, aprobate prin Ordinul ministrului finanțelor nr.91 din 20 octombrie 2008, și cele folosite în sistemul informațional al Ministerului Finanțelor. Ministerul Finanțelor, la solicitare, va asigura prezentarea acestor coduri către Ministerul Educației.

Ministrul educației \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.

Responsabilul tehnic\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.

Executorul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.